উজ্জ্বলা নিকাম
উজ্জ্বলা ভাসুদেব নিকাম (জন্ম ১৯ জুন ১৯৫৮ সালে পুনে, মহারাষ্ট্রে) একজন সাবেক টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি ঘরোয়া লিগে মহারাষ্ট্র মহিলা ক্রিকেট দলের প্রতিনিধিত্ব করেছিলেন। তিনি আটটি টেস্ট ম্যাচ এবং দুটি ওয়ানডে আন্তর্জাতিক খেলেছিলেন। উজ্জ্বলার জন্ম মধ্যবিত্ত পরিবারে। তার বাবা পুনে শহরে একজন পুলিশ ইন্সপেক্টর ছিলেন। তিনি সেই শহরের মডার্ন হাই স্কুলে পড়াশোনা করেছিলেন।